RESOLUCIÓN do 16 de decembro de 2008 pola que se conceden as axudas para o ano 2008 da liña de incorporación estable do Programa de incentivación da incorporación e intensificación (Programa I3) da actividade investigadora na Comunidade Autónoma de Galicia, con destino aos centros de I+D sen ánimo de lucro, convocadas na orde da Consellería de Innovación e Industria do 13 de outubro de 2008 (Diario Oficial de Galicia número 205, do 22 de outubro).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 29/12/2008

A orde da Consellería de Innovación e Industria do 26 de xaneiro de 2006 (DOG nº 24, do 3 de febreiro), aproba as bases reguladoras da liña de incorporación estable do Programa de incentivación da incorporación e intensificación (Programa I3) da actividade investigadora na Comunidade Autónoma de Galicia con destino aos centros de I+D sen ánimo de lucro. Pola orde da Consellería de Innovación e Industria do 13 de outubro de 2008 (DOG nº 205, do 22 de outubro), abriuse o prazo de solicitudes para o ano 2008 da liña de incorporación estable do Programa de incentivación da incorporación e intensificación (Programa I3) da actividade investigadora na Comunidade Autónoma de Galicia con destino aos centros de I+D sen ánimo de lucro.
Conforme o disposto no artigo 9 da orde de bases reguladoras (DOG nº 24, do 3 de febreiro de 2006)  e artigo 11 da orde da Consellería de Innovación e Industria do 13 de outubro de 2008 (DOG nº 205, do 22 de outubro), a comisión de avaliación  procedeu á revisión das solicitudes.
Tendo en consideración que o número de candidatos propostos (12) que cumpren os requisitos establecidos no artigo 2 da orde de convocatoria da Consellería de Innovación e Industria do 13 de outubro de 2008 (DOG nº 205, do 22 de outubro) coincide co número de axudas convocadas, e á vista da proposta elaborada pola Dirección Xeral de Investigación, Desenvolvemento e Innovación, a Consellería de Innovación e Industria
RESOLVE:
Primeiro.-Concederlles as axudas correspondentes ao Programa de incentivación da incorporación e intensificación (Programa I3) da actividade investigadora na Comunidade Autónoma de Galicia con destino aos centros de I+D sen ánimo de lucro, ás universidades do SUG, institucións non universitarias sen ánimo de lucro e organismos das administracións públicas, ou as súas entidades dependentes, que desenvolvan actividades de investigación ou innovación, radicadas na Comunidade Autónoma de Galicia, que ofertan postos de traballo de carácter permanente, que se cubrisen mediante contrato ou nomeamento entre o 1 de xaneiro e o 31 de decembro de 2007 con investigadores ou profesores-investigadores cunhas retribucións non inferiores ás dun profesor/a titular de universidade ou categoría equivalente nos organismos públicos de investigación, e que reúnan os requisitos establecidos no artigo 2 da orde da Consellería de Innovación e Industria do 13 de outubro de 2008 (DOG nº 205, do 22 de outubro),
que a seguir se relacionan:
Ver referencia pdf "25100D005P014.PDF"
Segundo.-As 12 axudas concedidas financiaranse con cargo á aplicación orzamentaria 10.02.561B.444.0 dos orzamentos xerais da Comunidade Autónoma de Galicia para os anos 2008, 2009 e 2010, de acordo coa seguinte distribución:
Ver referencia pdf "25100D005P014.PDF"
Terceiro.-O pagamento das axudas pola Consellería de Innovación e Industria ás institucións ou entidades beneficiarias realizarase do xeito indicado no artigo 15 orde da Consellería de Innovación e Industria do 13 de outubro de 2008 (DOG nº 205, do 22 de outubro).
Cuarto.-A inobservancia por parte dos solicitantes beneficiarios de calquera das bases establecidas na orde de convocatoria de orde da Consellería de Innovación e Industria do 13 de outubro de 2008 (DOG nº 205, do 22 de outubro) suporá a perda do dereito a percibir a axuda correspondente.
Quinto.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Innovación e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 16 de decembro de 2008.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria